26. Marts. (52) 6. Møde. 
Det samlede Beløb, der i Henhold til Tillæg til Fundats 
for Carlsbergfondet 22 6, 7 og 8 er anbragt som Grundfond, 
udgjorde den 30. September 1896 det for dette fastsatte Beløb 
af 6 Millioner Kroner. 
I Direktionen for Carlsbergfondet 25. Februar 1897. 
EÆHolm! S. M. Jørgensen. Japetus Steenstrup. 
J. L. Ussing. Eug. Warming. 
For det til Bedømmelse af Lektor, Dr. med. V. Henriques" 
Afhandling nedsatte Udvalg (Bohr, Kjeldahl) var indsendt 
en Betænkning saalydende: 
Vi have herved den Ære efter Opfordring af Selskabet at 
afgive Betænkning om den af Hr. Lektor, Dr. med. V. Henriques 
indleverede Afhandling «Undersøgelser over de reducerende Stoffer 
i Blodet under normale Forhold og efter Aareladning». 
Afhandlingen indeholder en Række Bestemmelser af de 
reducerende Substansers Mængdeforhold i Blodet før og efter 
Aareladning, idet Jecorin og Glucose bestemmes hver for sig 
efter nøjagtige Methoder. Efter Drechsels og Baldis Paavisning af 
Jecorinet i de dyriske Væv og Jacobsens nærmere Undersøgelse 
af dets kemiske Natur og Bestemmelse af dets Mængde i nogle 
Blodprøver, foreligger der her for første Gang en større Række 
Undersøgelser over Mængden af Jecorin og Glucose i det nor- 
male Blod og over disse Stoffers Variation ved forandrede ydre 
Forhold. Det viser sig, at Glucose - Mængden i Hundeblod 
gennemsnitlig er overordentlig ringe, ja, at Stoffet i enkelte 
Tilfælde endog helt kan mangle; Hovedmængden af reducerende 
Substans i Blodet er Jecorin. Den Tilvæxt i Blodets Reduk- 
tionsævne, der ses efter Aareladning, skyldes såa godt som 
udelukkende Jecorin. 
Afhandlingen er af betydelig Interesse for Læren om 
Sukkerets Omsætninger i Organismen ved de nye og værdi- 
